wannaphong/clean_thaiwikipedia huggingface dataset:
# กีฬาวอลเลย์บอลในโอลิมปิกฤดูร้อน 2020 – ทีมหญิง
การแข่งขันวอลเลย์บอลหญิงในโอลิมปิกฤดูร้อน 2020 จะจัดขึ้นเป็นครั้งที่ 15 ของการแข่งขันโอลิมปิกฤดูร้อน จัดขึ้นโดยสหพันธ์วอลเลย์บอลระหว่างประเทศ (เอฟไอวีบี) ร่วมกับคณะกรรมการโอลิมปิกสากล (ไอโอซี) มีกำหนดจัดขึ้นที่โตเกียว ประเทศญี่ปุ่น ระหว่างวันที่ 25 กรกฎาคม ถึง 8 สิงหาคม ค.ศ. 2021

 กำหนดการแข่งขัน 
Pรอบแรก¼รอบก่อนรองชะเลิศ½รอบรองชะเลิศBชิงเหรียญทองแดงFชิงชนะเลิศ
อา. 25จ. 26อ. 27พ. 28พฤ. 29ศ. 30ส. 31อา. 01จ. 02อ. 03พ. 04พฤ. 05ศ. 06ส. 07อา. 08PPPPP¼ ½BF

การคัดเลือก

การแบ่งกลุ่ม
การจับสลากแบ่งกลุ่มจะใช้วิธีสลับฟันปลาจากอันดับโลกเอฟไอวีบี ณ วันที่ 29 กันยายน ค.ศ. 2019 เอฟไอวีบีให้สิทธิ์เจ้าภาพอยู่ในกลุ่มเอโดยไม่ต้องคำนึงถึงอันดับโลก ตัวเลขในวงเล็บเป็นลำดับจากอันดับโลกยกเว้นประเทศเจ้าภาพที่อยู่ในอันดับ 7 การแบ่งกลุ่มได้รับการยืนยันจากสหพันธ์วอลเลย์บอลระหว่างประเทศ เมื่อวันที่ 31 มกราคม ค.ศ. 2020

กลุ่มเอกลุ่มบี (Hosts) (1) (3) (2) (4) (5) (9) (8) (10) (11) (19) (12)

สนามแข่งขัน
ทุกแมตช์ โตเกียว, ญี่ปุ่นสนามกีฬาอาริอาเกะความจุ: 15,000200px

 การตัดสินลำดับจากผลการแข่งขัน 
 จำนวนแมตช์ที่ชนะ
 คะแนน
 อัตราส่วนเซตที่ชนะต่อแพ้
 อัตราส่วนคะแนนที่ทำได้ในแมตช์ต่อคะแนนที่เสีย
 ผลการแข่งขันจากแมชท์สุดท้ายของทีมที่ทำการแข่งขันด้วยซึ่งเป็นทีมเดียวกัน

แมตช์ที่แข่งขัน 3–0 หรือ 3–1  ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมทช์ที่แข่งขัน 3–2 ทีมที่ชนะจะได้ 2 คะแนน ทีมที่แพ้ได้ 1 คะแนน
ผู้ตัดสิน
ผู้ตัดสินต่อไปนี้ ได้รับการคัดเลือกสำหรับการแข่งขัน

 Hernán Casamiquela
 Paulo Turci
 Liu Jiang
 Denny Cespedes
 Fabrice Collados
 Daniele Rapisarda
 Shin Muranaka
 Sumie Myoi
 Luis Macias
 Wojciech Maroszek
 Evgeny Makshanov
 Vladimir Simonović
 Juraj Mokrý
 Kang Joo-hee
 Susana Rodríguez
 Hamid Al-Rousi
 Patricia Rolf

 รอบแรก 

กลุ่มเอ

กลุ่มบี

 รอบสุดท้าย 
เวลาการแข่งขันเป็นเวลามาตรฐานในท้องถิ่น (UTC+09:00) (เร็วกว่าไทย 2 ชั่วโมง)

 สายการแข่งขัน 

 รอบก่อนรองชนะเลิศ 

 รอบรองชนะเลิศ 

 รอบชิงเหรียญทองแดง 

 รอบชิงเหรียญทอง 

อันดับการแข่งขัน

อันดับทีม456789101112

รายชื่อนักกีฬามิช่า แฮนค็อก, จอร์แดน พอลเตอร์, จัสติน หว่อง-ออเรนเตส,  จอร์แดน ลาร์สัน 10px, แอนนี ดรูวส์, จอร์แดน ทอมป์สัน, มิเชลล์ บาร์ตส์ช-แฮ็คลีย์, คิม ฮิลล์, โฟลุค อคินราเดโว, เฮลี วอชิงตัน, เคลซีย์ โรบินสัน, เชียก้า อ็อกโบกูหัวหน้าผู้ฝึกสอนคาร์ช คิราย 

 รางวัล 
หลังพิธีมอบรางวัล ดรีมทีมโอลิมปิกโตเกียว 2020 ได้ประกาศดังนี้
 ตำแหน่ง  ผู้เล่น ตัวเซตยอดเยี่ยม  จอร์ดีน พอลเตอร์ตัวตบหัวเสายอดเยี่ยม  จอร์แดน ลาร์สัน  มิเชลล์ บาร์ตส์ช-แฮ็คลีย์ตัวบล็อกยอดเยี่ยม  ฮาลีห์ วอชิงตัน  แครอล กัตตัซ ตัวตบตรงข้ามยอดเยี่ยม  ตียานา บอชคอวิชตัวรับอิสระยอดเยี่ยม  จัสติน หว่อง-โอรันเตสผู้เล่นทรงคุณค่า  จอร์แดน ลาร์สันเสริฟยอดเยี่ยม🇷🇺 อารีนา เฟโดรอฟเซวา
# ชุง ฟูจิโมโตะ
ชุง ฟูจิโมโตะ (เกิดวันที่ 11 พฤษภาคม พ.ศ. 2493 ที่จังหวัดฮิโรชิมะ『スポーツ大百科／日本体育協会監修』 スポーツ大百科刊行会 1982年 743頁) เป็นนักกีฬายิมนาสติกทีมชาติญี่ปุ่นซึ่งได้รับเหรียญทองยิมนาสติกลีลาประเภททีมในการแข่งขันโอลิมปิกฤดูร้อน 1976 ที่มอนทรีออล ประเทศแคนาดา

ในการแข่งขันครั้งนั้น ฟูจิโมโตะเป็นที่รู้จักจากการทนแข่งขันต่อไปแม้ว่าจะได้รับบาดเจ็บที่หัวเข่าในรอบฟลอร์เอ็กเซอร์ไซส์ เขาได้ 9.5 คะแนนจากรอบม้าหูและ 9.7 คะแนนจากรอบห่วงทั้งที่ยังบาดเจ็บ ฟูจิโมโตะทิ้งตัวลงมาจากความสูง 8 ฟุตเหนือพื้น และยังคงทรงตัวอยู่ได้ ยกมือขึ้นตามท่าทางปกติก่อนจะทรุดลงด้วยอาการเจ็บปวด video"Shun Fujimoto - a pioneer in taking one for the team" , official website of the 2008 Summer Olympics ซึ่งทำให้อาการบาดเจ็บของเขาแย่ลง กระดูกสะบ้าเคลื่อนและเส้นเอ็นขาขวาขาด แพทย์ได้สั่งให้ฟูจิโมโตะถอนตัวจากการแข่งขันรอบอื่น ๆ เนื่องจากความเสี่ยงที่จะพิการอย่างถาวร"A bad break for a courageous athlete" , CNN"If Perspiration Could Be Quantified" , Time, August 15, 1988 แพทย์คนหนึ่งระบุว่า
"How he managed to do somersaults and twists and land without collapsing in screams is beyond my comprehension.""A bad break for a courageous athlete" , CNN

ฟูจิโมโตะกล่าวภายหลังว่าเขาไม่อยากจะทำให้เพื่อนร่วมทีมเป็นห่วง จึงปิดบังเรื่องอาการบาดเจ็บ"A bad break for a courageous athlete" , CNN อย่างไรก็ตาม ผลการแข่งขันของเขาในรอบม้าหูและรอบห่วง รวมกับผลการแข่งขันของสมาชิกคนอื่น ๆ ในทีม ทำให้ทีมชาติญี่ปุ่นได้รับเหรียญทอง โดยเฉือนชนะทีมชาติสหภาพโซเวียตไปเพียงเล็กน้อยเท่านั้น"Fujimoto caps Japanese success", BBC, September 29, 2000 เขาได้ให้สัมภาษณ์กับเดอะการ์เดียนในเวลาต่อมาว่า ถ้าให้ทำอีกก็คงจะไม่ทำอย่างนั้นอีกแล้วThe Joy of Six: great Olympians The Guardian, 7 Aug 2008
# บรูนู อัลวึช
บรูนู อีดูวาร์ดู รึกูฟึ อัลวึช (เกิดวันที่ 27 พฤศจิกายน ค.ศ. 1981) เป็นนักฟุตบอลอาชีพชาวโปรตุเกส ปัจจุบันเล่นในตำแหน่งเซ็นเตอร์แบ็กให้กับสโมสรปาร์มากัลโช 1913 และทีมชาติโปรตุเกส

อัลวึชเริ่มต้นและใช้เวลาส่วนใหญ่ในอาชีพนักฟุตบอลกับโปร์ตูที่ซึ่งเขาชนะการแข่งขันรายการต่าง ๆ รวม 9 รายการ และลงเล่นอย่างเป็นทางการ 171 นัด นอกจากนี้เขายังครองถ้วยรางวัลชนะเลิศในรัสเซียกับเซนิตเซนต์ปีเตอส์เบิร์ก และในตุรกีกับเฟแนร์บาห์แช

ในฐานะผู้เล่นทีมชาติชุดใหญ่ตั้งแต่ ค.ศ. 2007 อัลวึชเป็นตัวแทนชาติโปรตุเกสในการแข่งขันฟุตบอลโลกสามครั้ง ฟุตบอลชิงแชมป์แห่งชาติยุโรปสามครั้ง และคอนเฟเดอเรชันส์คัพหนึ่งครั้ง โดยคว้ารางวัลชนะเลิศจากฟุตบอลชิงแชมป์แห่งชาติยุโรป 2016
# ฌูเวา มารียู
ฌูเวา มารียู นาวัล ดา กอชตา อีดูวาร์ดู (เกิดวันที่ 19 มกราคม ค.ศ. 1993) เป็นนักฟุตบอลอาชีพชาวโปรตุเกส ปัจจุบันเล่นให้แก่ไบฟีกา  และทีมชาติโปรตุเกสในตำแหน่งกองกลาง

เขาเริ่มต้นอาชีพนักฟุตบอลที่สปอร์ติงลิสบอน โดยผ่านการฝึกฝนในระบบเยาวชนของสโมสรนี้ จากนั้นย้ายไปเล่นให้แก่วีตอรียาซึตูบัลผ่านการยืมตัวใน ค.ศ. 2014 และต่อมาก็กลับมาเป็นส่วนสำคัญของทีมที่ได้ครองถ้วยรางวัลชนะเลิศจากรายการใหญ่ ๆ รวมถึงตาซาดึปูร์ตูกัล 2015

ฌูเวา มารียู เปิดตัวกับทีมชาติโปรตุเกสชุดใหญ่ใน ค.ศ. 2014 เขาผ่านการคัดเลือกให้ร่วมการแข่งขันฟุตบอลโลก 2018 และฟุตบอลชิงแชมป์แห่งชาติยุโรป 2016 โดยเป็นผู้ชนะเลิศการแข่งขันรายการหลัง
# ผู้แปรพักตร์เกาหลีเหนือในประเทศไทย
ประเทศไทยเป็นหนึ่งในจุดหมายปลายทางของทางเลือกสำหรับผู้หลบหนีจากเกาหลีเหนือที่มีเป้าหมายไปตั้งถิ่นฐานใหม่ในประเทศที่สาม โดยเฉพาะประเทศเกาหลีใต้ แม้ว่ารัฐบาลไทยจะไม่ยอมรับการหลบหนีของเกาหลีเหนือในฐานะผู้ลี้ภัย เนื่องจากเป็นผู้ย้ายถิ่นฐานด้วยเหตุผลทางเศรษฐกิจ แต่รัฐบาลไทยอนุญาตให้ผู้หลบหนีจากเกาหลีเหนือเข้ามาประเทศเพื่อตั้งถิ่นฐานใหม่ที่ประเทศเกาหลีใต้ได้ โดยกฎหมายของประเทศของเกาหลีใต้ถือว่าชาวเกาหลีเหนือเป็นพลเมืองของเกาหลีใต้ด้วยเช่นกัน อีกทั้งรัฐบาลไทยยังกล่าวถึง "ความแตกต่างทางภูมิศาสตร์ที่ไม่ชัดเจน" ระหว่างสองประเทศเกาหลีในการอำนวยความสะดวกเรื่องกระบวนการโอนย้ายและตั้งถิ่นฐานใหม่

แนวโน้ม
แม้จากประเทศเกาหลีเหนือถึงประเทศไทยจะอยู่ในระยะทางไกล แต่เส้นทางหลบหนีนี้ได้รับความนิยมมากขึ้นสำหรับผู้หลบหนีชาวเกาหลีเหนือระหว่างปี 2547 และ 2554 จำนวนชาวเกาหลีเหนือที่หลบหนีเข้ามาในประเทศไทยในปี 2547 คือ 46 คน ตัวเลขดังกล่าวเพิ่มขึ้นเป็น 752 ในปี 2548, 1,785 ในปี 2550, 1,849 ในปี 2552 และ 2,482 ในปี 2553 ในปี 2554 มีรายงานว่าชาวเกาหลีเหนือร้อยละ 95 ที่เดินทางมาถึงประเทศเกาหลีใต้ ถูกส่งมาจากประเทศไทย อย่างไรก็ตามรัฐบาลไทยได้หยุดให้ข้อมูลตัวเลขอย่างเป็นทางการในช่วงไม่กี่ปีที่ผ่านมา คาดว่าจะมีผู้หลบหนีจากประเทศเกาหลีเหนือประมาณ 10-15 คนเข้ามาในประเทศไทยทุกสัปดาห์

การเดินทาง
ผู้ลี้ภัยชาวเกาหลีเหนือส่วนใหญ่ใช้เส้นทางที่วิ่งจากประเทศจีน ลาว มายังไทย เส้นทางเก่าที่วิ่งจากประเทศมองโกเลียไปยังจีน เวียดนามและเมียนมาร์เป็นที่นิยมน้อยลงเนื่องจากการควบคุมชายแดนของประเทศเหล่านี้เข้มงวดขึ้น ผู้หลบหนีจะต้องเผชิญกับโอกาสที่จะถูกส่งตัวให้กับทางการเกาหลีเหนือในประเทศเหล่านี้ ซึ่งจะส่งพวกเขากลับไปยังเกาหลีเหนือในภายหลัง

การเดินทางมักเริ่มต้นโดยการข้ามแม่น้ำตูเมนไปยังประเทศจีน ครั้งหนึ่งในประเทศจีน ผู้หลบหนีพยายามเดินทางด้วยรถบัสหรือเดินเท้าเพื่อไปยังทางตอนใต้ของจีน มีรายงานว่าผู้ลี้ภัยบางคนเลือกเส้นทางที่เรียกว่า "เส้นทางสามเหลี่ยมทองคำ" ซึ่งเป็นบริเวณที่ ประเทศเมียนมาร์ ลาว และไทยมาบรรจบกัน ผู้ลี้ภัยส่วนใหญ่ชอบเส้นทางลาว-ไทย จากนั้นต้องข้ามแม่น้ำโขง ซึ่งเป็นชายแดนแม่น้ำสายหลักระหว่างลาวและไทย

ชาวเกาหลีเหนือมักเข้ามาในจังหวัดทางภาคเหนือและภาคตะวันออกเฉียงเหนือของประเทศไทยหลังจากข้ามแม่น้ำโขงมาแล้ว ตลอดการเดินทางผู้ลี้ภัยมีความเสี่ยงที่จะถูกจับกุมและถูกส่งตัวกลับประเทศเกาหลีเหนือเพื่อถูกลงโทษ ผู้หลบหนีบางรายจ่ายค่านายหน้าสูงถึง 3,000 ดอลลาร์สหรัฐ เพื่อลักลอบเข้าประเทศ นายหน้าชาวเกาหลีใต้ถือว่ามีบทบาทสำคัญในกระบวนการลักลอบเข้ามา ในกรณีที่ผู้หลบหนีได้รับการสนับสนุนจากครอบครัวของพวกเขาในต่างประเทศ พวกเขาสามารถใช้เวลาสั้น ๆ ในประเทศจีนก่อนที่จะเข้าประเทศไทยเพื่อตั้งถิ่นฐานใหม่ อย่างไรก็ตามผู้หลบหนีที่โชคร้าย มักเผชิญกับความเสี่ยงจำนวนมากและถูกเอารัดเอาเปรียบ บางคนต้องอยู่ในประเทศจีนเพื่อชำระหนี้ ผู้หญิงหลายคนถูกบังคับให้ค้าประเวณี ผู้ชายหลายคนพบว่าตัวเองทำงานหนัก บางคนถูกลักพาตัวไปพร้อมกันโดยผู้ค้ามนุษย์หรือถูกบังคับให้จ่ายค่าธรรมเนียมเพื่อให้สามารถผ่านชายแดนได้

ผู้ลี้ภัยชาวเกาหลีเหนือจากศูนย์กักกันตรวจคนเข้าเมืองในกรุงเทพฯ กล่าวว่า ผู้หลบหนีหลายคนชอบประเทศไทยเพราะเมื่อเร็ว ๆ นี้มีการลาดตระเวนชายแดนที่เข้มงวดขึ้นในประเทศพม่า ลาว และจีน นอกจากนี้ยังสันนิษฐานว่าการสื่อสารด้วยคำพูดจากปากเป็นวิธีที่แพร่กระจายในหมู่ผู้ที่อพยพไปยังเกาหลีใต้ได้สำเร็จ และพยายามหาวิธีสื่อสารกับญาติในเกาหลีเหนือเป็นหนึ่งในปัจจัยหลักที่ทำให้เกิดการเพิ่มขึ้นของการเข้ามาของผู้หลบหนีเกาหลีเหนือในประเทศไทยในช่วงทศวรรษที่ผ่านมา

ดูเพิ่ม
 ความสัมพันธ์เกาหลีใต้–ไทย
# พระราชวรวงศ์เธอ พระองค์เจ้าวิมลมาศมาลี
พระราชวรวงศ์เธอ พระองค์เจ้าวิมลมาศมาลี (7 มีนาคม พ.ศ. 2419  — 21 กุมภาพันธ์ พ.ศ. 2464) เป็นพระราชธิดาลำดับที่ 24 ในกรมพระราชวังบวรวิไชยชาญ ที่ประสูติแต่จอมมารดาจั่น

 พระประวัติ 
พระราชวรวงศ์เธอ พระองค์เจ้าวิมลมาศมาลี ประสูติเมื่อวันที่ 7 มีนาคม พ.ศ. 2419 เป็นพระราชธิดาในกรมพระราชวังบวรวิไชยชาญ ที่ประสูติแต่จอมมารดาจั่น มีพระเชฐภคินีร่วมจอมมารดา 1 พระองค์คือ พระราชวรวงศ์เธอ พระองค์เจ้ากลิ่นแก่นจันทนารัตน์

ภายหลังการสิ้นพระชนม์ของพระเจ้าราชวรวงศ์เธอ พระองค์เจ้าวงจันทร์ ผู้สำเร็จราชการพระราชวังบวรสถานมงคลพระองค์สุดท้าย พระบาทสมเด็จพระมงกุฎเกล้าเจ้าอยู่หัวจึงโปรดฯ ให้เจ้านายในวังหน้าเสด็จไปประทับที่พระบรมมหาราชวัง พระราชวรวงศ์เธอ พระองค์เจ้าวิมลมาศมาลีจึงได้เสด็จมาประทับ ณ พระบรมมหาราชวังด้วย ต่อมาในเดือนมกราคม พ.ศ. 2561 พระบาทสมเด็จพระมงกุฎเกล้าเจ้าอยู่หัวทรงโปรดฯ ให้จัดงานเลี้ยงฤดูหนาวขึ้น ณ สวนจิตรลดา พระองค์เจ้าวิมลมาศมาลี ทรงถวายตุ๊กตาจีนถือยอกาไหล่ทองแด่พระบาทสมเด็จพระมงกุฎเกล้าเจ้าอยู่หัวด้วย

พระราชวรวงศ์เธอ พระองค์เจ้าวิมลมาศมาลี ทรงประชวรพระวัณโรคภายใน แพทย์ได้ถวายโอสถ พระอาการทรงบ้างทรุดบ้างตามลำดับ ถึงวันที่ 21 กุมภาพันธ์ พ.ศ. 2464 พระอาการกำเริบมากขึ้น เสด็จสิ้นพระชนม์  ณ พระตำหนักในพระบรมมหาราชวัง สิริพระชันษา 44 ปี พระบาทสมเด็จพระมงกุฎเกล้าเจ้าอยู่หัวทรงโปรดเกล้าฯ ให้พระเจ้าบรมวงศ์เธอ กรมหลวงพรหมวรานุรักษ์เสด็จแทนพระองค์ สรงน้ำพระศพ เจ้าพนักงานเชิญพระศพลงพระลอง เชิญไปไว้ยังทิมดาบรักษาองค์พระราชวังบวร ประกอบพระโกศราชวงศ์ พระราชทานเพลิงพระศพ ณ พระเมรุ วัดเทพศิรินทราวาสราชวรวิหาร เมื่อวันที่ 18 พฤษภาคม พ.ศ. 2469กรมศิลปากร, สำนักวรรณกรรมและประวัติศาสตร์. ราชสกุลวงศ์ . พิมพ์ครั้งที่ 14. กรุงเทพฯ:สำนักวรรณกรรมและประวัติศาสตร์ กรมศิลปากร. 2554, หน้า 143

 พระอิสริยยศ 
 พระบวรวงศ์เธอ พระองค์เจ้าวิมลมาศมาลี (7 มีนาคม พ.ศ. 2419 — 15 กรกฎาคม พ.ศ. 2454)ราชบัณฑิตยสถาน. พระเจ้าวรวงศ์เธอ (ตอนที่ ๑) (๒๒ พฤษภาคม ๒๕๕๒). เรียกดูเมื่อ 13 เมษายน 2556
 พระราชวรวงศ์เธอ พระองค์เจ้าวิมลมาศมาลี (15 กรกฎาคม พ.ศ. 2454 — 21 กุมภาพันธ์ พ.ศ. 2464) 

พงศาวลี
# ราสมุส จอห์นสัน
ราสมุส จอห์นสัน (27 มกราคม ค.ศ. 1990 —) เป็นนักฟุตบอลชาวสวีเดนในตำแหน่งกองหน้า ปัจจุบันเล่นให้กับเฮลซิงบอร์ในออลสเวนส์คาน เขาเคยเล่นให้กับว็อลฟส์บวร์คในบุนเดสลีกา และบุรีรัมย์ ยูไนเต็ด ในไทยลีก เขาเคยชนะเลิศเดนิชคัพกับออลบอร์ในฤดูกาล 2013–14 และสวีดิชคัพกับเฮลซิงบอร์ในฤดูกาล 2010

 สโมสรอาชีพ 
 สโมสรในทวีปยุโรป 
จอห์นสันเริ่มต้นอาชีพกับเฮลซิงบอร์ โดยเขาสามารถทำได้สี่ประตูในฤดูกาล 2008 ซึ่งเป็นฤดูกาลแรกที่เขาลงเล่น ต่อมาในวันที่ 13 พฤศจิกายน ค.ศ. 2010 จอห์นสันทำประตูชัยในการแข่งขันสวีดิชคัพนัดชิงชนะเลิศ ช่วยให้เฮลซิงบอร์เอาชนะฮัมมาร์บีไปได้ 1–0 ต่อมาในเดือนสิงหาคม ค.ศ. 2011 จอห์นสันได้ย้ายไปเฟาเอ็ฟเอ็ล ว็อลฟส์บวร์ค อย่างเป็นทางการ และได้ลงเล่นนัดแรกในนัดที่พบกับชัลเคอ 04 โดยในนัดนั้น เขาสามารถแอสซิสต์ให้มาริออ มันจูคิช ทำประตูได้ อย่างไรก็ตาม ในช่วงครึ่งหลังของฤดูกาล 2012–13 จอห์นสันได้ถูกปล่อยยืมตัวให้กับเอ็ฟแอ็สเฟา ฟรังค์ฟวร์ท และในฤดูกาล 2013–2014 เขาก็ถูกปล่อยยืมตัวอีกครั้งให้กับออลบอร์ ต่อมาในช่วงฤดูร้อน ค.ศ. 2016 จอห์นสันได้ย้ายไปโอเดนเซ ซึ่งนับเป็นการหวนกลับมาร่วมงานกันกับหัวหน้าผู้ฝึกสอนอย่างเคนต์ เนียลเซน

 บุรีรัมย์ ยูไนเต็ด 
ในวันที่ 1 กรกฎาคม ค.ศ. 2019 เฮลซิงบอร์ได้โพสต์ข้อความผ่านทางอินสตาแกรมว่า บุรีรัมย์ ยูไนเต็ด ได้บรรลุข้อตกลงในการคว้าตัว ราสมุส จอห์นสัน เป็นที่เรียบร้อยแล้ว และในวันถัดมา เนวิน ชิดชอบ ประธานสโมสรฟุตบอลบุรีรัมย์ ยูไนเต็ด ได้เปิดตัวจอห์นสันอย่างเป็นทางการ โดยจอห์นสันจะสวมเสื้อหมายเลข 20 ซึ่งเป็นหมายเลขเก่าของฆาบิเอร์ ปาติญโญ ที่ถูกปล่อยยืมตัวให้กับราชบุรี มิตรผล ต่อมาในวันที่ 3 กรกฎาคม ค.ศ. 2019 โตโยต้า ลีกคัพ รอบ 16 ทีมสุดท้าย จอห์นสันลงเล่นนัดแรกให้กับสโมสร ในนัดที่บุรีรัมย์บุกไปชนะเจแอล เชียงใหม่ ยูไนเต็ด ที่สนามกีฬาสมโภชฯ ในช่วงต่อเวลาพิเศษ 2–1 ผ่านเข้าสู่รอบ 8 ทีมสุดท้ายได้สำเร็จ ต่อมาในวันที่ 2 ตุลาคม ค.ศ. 2019 จอห์นสัน ทำประตูแรกในนามสโมสร ในเกมไทยลีก นัดที่บุรีรัมย์บุกไปเอาชนะ นครราชสีมา ที่สนามเฉลิมพระเกียรติฯ 3–2

 เกียรติประวัติ 
Helsingborgs IF
 Svenska Cupen (1): 2010
 Allsvenskan (1): 2011

AaB
 Danish Superliga (1): 2013–14
 Danish Cup (1): 2013–14
# พระราชวรวงศ์เธอ พระองค์เจ้ากมุทมาลี
พระราชวรวงศ์เธอ พระองค์เจ้ากมุทมาลี (27 กรกฎาคม พ.ศ. 2427 – 27 พฤศจิกายน พ.ศ. 2454) เป็นพระราชธิดาในกรมพระราชวังบวรวิไชยชาญ ประสูติแต่จอมมารดาหม่อมราชวงศ์เชื้อ

 พระประวัติ 
พระราชวรวงศ์เธอ พระองค์เจ้ากมุทมาลี ประสูติเมื่อวันที่ 27 กรกฎาคม พ.ศ. 2427 เป็นพระราชธิดาในกรมพระราชวังบวรวิไชยชาญ ที่ประสูติแต่จอมมารดาหม่อมราชวงศ์เชื้อ (สกุลเดิม: อิศรางกูร)

เมื่อทรงพระเยาว์พระองค์เจ้ากมุทมาลี กับพระราชธิดาในกรมพระราชวังบวรวิไชยชาญอีกสองพระองค์ คือ พระราชวรวงศ์เธอ พระองค์เจ้าประสาทสมร และพระราชวรวงศ์เธอ พระองค์เจ้าศรีสุดสวาดิ ทั้งสามพระองค์ทรงได้รับพระราชทานโสกันต์จากพระบาทสมเด็จพระจุลจอมเกล้าเจ้าอยู่หัวในพระบรมมหาราชวัง พร้อมกันกับพระเจ้าบรมวงศ์เธอ กรมหมื่นพิไชยมหินทโรดม พระเจ้าบรมวงศ์เธอ พระองค์เจ้าเยาวภาพงศ์สนิท และพระเจ้าวรวงศ์เธอ พระองค์เจ้าสุทธวิไลยลักษณาพระธิดาในสมเด็จพระเจ้าบรมวงศ์เธอ เจ้าฟ้าจาตุรนต์รัศมี กรมพระจักรพรรดิพงษ์ และหม่อมเจ้าอีก 10 องค์ ณ พระที่นั่งอมรินทรวินิจฉัย

พระราชวรวงศ์เธอ พระองค์เจ้ากมุทมาลี ทรงประชวรพระวัณโรคภายใน ถึงวันที่ 27 พฤศจิกายน พ.ศ. 2454 สิ้นพระชนม์ สิริพระชันษา 27 ปี พระบาทสมเด็จพระมงกุฎเกล้าเจ้าอยู่หัวทรงโปรดเกล้าฯ ให้พระเจ้าราชวรวงศ์เธอ กรมหมื่นวรวัฒน์สุภากรเสด็จแทนพระองค์ สรงน้ำพระศพ เจ้าพนักงานเชิญพระศพลงพระลอง เชิญไปไว้ยังตำหนักวังพระราชวรวงศ์เธอ พระองค์เจ้าวรวุฒิอาภรณ์ พระราชทานเพลิงพระศพ ณ พระเมรุ วัดสระเกศราชวรมหาวิหาร เมื่อวันที่ 14 พฤษภาคม พ.ศ. 2454กรมศิลปากร, สำนักวรรณกรรมและประวัติศาสตร์. ราชสกุลวงศ์ . พิมพ์ครั้งที่ 14. กรุงเทพฯ:สำนักวรรณกรรมและประวัติศาสตร์ กรมศิลปากร. 2554, หน้า 144 พระราชทานเพลิงพร้อมกับพระราชวรวงศ์เธอ พระองค์เจ้าวิบูลยพรรณรังษีและพระราชวรวงศ์เธอ พระองค์เจ้าบวรวิสุทธิ์

 พระอิสริยยศ 
 พระบวรวงศ์เธอ พระองค์เจ้ากมุทมาลี (27 กรกฎาคม พ.ศ. 2427 — 15 กรกฎาคม พ.ศ. 2454)ราชบัณฑิตยสถาน. พระเจ้าวรวงศ์เธอ (ตอนที่ ๑) (๒๒ พฤษภาคม ๒๕๕๒). เรียกดูเมื่อ 13 เมษายน 2556
 พระราชวรวงศ์เธอ พระองค์เจ้ากมุทมาลี (15 กรกฎาคม พ.ศ. 2454 — 27 พฤศจิกายน พ.ศ. 2454) 

พงศาวลี
# วิลเลียม หลี่
วิลเลียม หลี่ หรือ หลี่ ปิน (เกิดเมื่อวันที่ 9 สิงหาคม ค.ศ. 1974) เป็นนักบริหารธุรกิจและผู้ประกอบการชาวจีน ผู้ก่อตั้งและกรรมการผู้จัดการผู้ผลิตรถพลังงานไฟฟ้านีโอ เขาเป็นที่รู้จักในฐานะ "อีลอน มัสก์ แห่งเมืองจีน" ในเดือนกุมภาพันธ์ ค.ศ. 2019 ฟอบส์คาดการณ์ว่ามูลค่าทรัพย์สินสุทธิของหลี่จะอยู่ที่ 1.4 พันล้านเหรียญสหรัฐ หลี่ได้ร่วมก่อตั้งและลงทุนในบริษัทกว่า 40 แห่งในอุตสาหกรรมอินเทอร์เน็ตและยานยนต์

 ชีวิตช่วงต้นและการศึกษา 
หลี่เกิดในปี ค.ศ. 1974 ที่มณฑลอานฮุยในฟาร์มโคนม เขาได้ทำงานและเข้าโรงเรียน ตั้งแต่อายุ 7 ขวบ เขาและครอบครัวของเขาเก็บเงินเพื่อที่หลี่จะได้เข้าเรียนมหาวิทยาลัย หลี่เข้าเรียนที่มหาวิทยาลัยปักกิ่งซึ่งเขาได้รับปริญญาตรีด้านสังคมวิทยาและวิชาโทด้านกฎหมาย

 อาชีพ 

 บิตออโตโฮลดิงส์ลิมิเต็ด 
บิตออโตโฮลดิงส์ลิมิเต็ด ได้รับการก่อตั้งขึ้นโดยหลี่ในปี ค.ศ. 2000 ซึ่งเป็นบริษัทหลักแห่งแรกของหลี่ที่เขาดำรงตำแหน่งกรรมการผู้จัดการและประธาน แล้วเขาก็ได้ขายบริษัทนี้ในปี ค.ศ. 2013

 นีโอ 

ในเดือนพฤศจิกายนปี ค.ศ. 2014 หลี่ได้ก่อตั้งนีโอ ซึ่งผลิตรถพลังงานไฟฟ้าแบบหรูที่ต้องการเจาะเข้าสู่อุตสาหกรรมยานยนต์ขนาดใหญ่ของจีน หลังจากที่บริษัทเปิดตัว บริษัทอื่น ๆ อีกมากได้ร่วมลงทุนอย่างโดดเด่นเป็นส่วนใหญ่ซึ่งรวมถึง เทนเซ็นต์, เทมาเส็ก, ไป่ตู้, เลอโนโว และทีพีจี ภายในปี ค.ศ. 2016 นีโอมีมูลค่าทรัพย์สินเกือบหนึ่งพันล้านจากหุ้นส่วน และต่อมาในปีดังกล่าวบริษัทได้เปิดตัวนีโอ อีพี 9 ซึ่งเป็นคูเปสองประตู โดยใช้เวลาการพัฒนาเกือบ 18 เดือน

ในการสัมภาษณ์กับรายการ 60 มินิทส์ ปี ค.ศ. 2019 หลี่เผยว่าได้ผลิตนีโอ 10,000 คันในปี ค.ศ. 2017 และ 14,000 คันในปี ค.ศ. 2018 หลี่ยังกล่าวอีกว่าบริษัทหวังที่จะนำส่ง 20,000 คันขึ้นไปในปี ค.ศ. 2019

ในปี ค.ศ. 2018 บริษัทได้เปิดตัวที่ตลาดหลักทรัพย์นิวยอร์กพร้อมกับการสั่นกระดิ่งของหลี่

 รางวัลและเกียรติยศ 
 ผู้ประกอบการจีคิว ไชนา แห่งปี - ค.ศ. 2017
 บุคคลสมาคมตัวแทนจำหน่ายรถยนต์จีนแห่งปี - ค.ศ. 2017
 บุคคลสำคัญทางเศรษฐกิจของจีน 10 อันดับแรก ปี ค.ศ. 2017
# พระราชวรวงศ์เธอ พระองค์เจ้าประสาทสมร
พระราชวรวงศ์เธอ พระองค์เจ้าประสาทสมร (4 เมษายน พ.ศ. 2426  — 10 สิงหาคม พ.ศ. 2456) เป็นพระราชธิดาลำดับที่ 26 ในกรมพระราชวังบวรวิไชยชาญ ที่ประสูติแต่จอมมารดายิ้ม

 พระประวัติ 
พระราชวรวงศ์เธอ พระองค์เจ้าประสาทสมร ประสูติเมื่อวันที่ 4 เมษายน พ.ศ. 2426 เป็นพระราชธิดาในกรมพระราชวังบวรวิไชยชาญ ที่ประสูติแต่จอมมารดายิ้ม

เมื่อทรงพระเยาว์พระองค์เจ้าประสาทสมร กับพระราชธิดาในกรมพระราชวังบวรวิไชยชาญอีกสองพระองค์ คือ พระราชวรวงศ์เธอ พระองค์เจ้ากมุทมาลี และพระราชวรวงศ์เธอ พระองค์เจ้าศรีสุดสวาดิ ทั้งสามพระองค์ทรงได้รับพระราชทานโสกันต์จากพระบาทสมเด็จพระจุลจอมเกล้าเจ้าอยู่หัวในพระบรมมหาราชวัง พร้อมกันกับพระเจ้าบรมวงศ์เธอ กรมหมื่นพิไชยมหินทโรดม พระเจ้าบรมวงศ์เธอ พระองค์เจ้าเยาวภาพงศ์สนิท และพระเจ้าวรวงศ์เธอ พระองค์เจ้าสุทธวิไลยลักษณาพระธิดาในสมเด็จพระเจ้าบรมวงศ์เธอ เจ้าฟ้าจาตุรนต์รัศมี กรมพระจักรพรรดิพงษ์ และหม่อมเจ้าอีก 10 องค์ ณ พระที่นั่งอมรินทรวินิจฉัย

พระราชวรวงศ์เธอ พระองค์เจ้าประสาทสมร สิ้นพระชนม์วันที่ 10 สิงหาคม พ.ศ. 2456  สิริพระชันษา 30 ปี พระราชทานเพลิงพระศพ ณ พระเมรุ วัดราชาธิวาสราชวรวิหาร เมื่อวันที่ 3 มิถุนายน พ.ศ. 2457กรมศิลปากร, สำนักวรรณกรรมและประวัติศาสตร์. ราชสกุลวงศ์ . พิมพ์ครั้งที่ 14. กรุงเทพฯ:สำนักวรรณกรรมและประวัติศาสตร์ กรมศิลปากร. 2554, หน้า 143 พระราชทานเพลิงพร้อมกับ พระเจ้าราชวรวงศ์เธอ กรมหมื่นวรวัฒน์สุภากร และพระเจ้าราชวรวงศ์เธอ พระองค์เจ้าสนั่น

 พระอิสริยยศ 
 พระบวรวงศ์เธอ พระองค์เจ้าประสาทสมร (4 เมษายน พ.ศ. 2426 — 15 กรกฎาคม พ.ศ. 2454)ราชบัณฑิตยสถาน. พระเจ้าวรวงศ์เธอ (ตอนที่ ๑) (๒๒ พฤษภาคม ๒๕๕๒). เรียกดูเมื่อ 13 เมษายน 2556
 พระราชวรวงศ์เธอ พระองค์เจ้าประสาทสมร (15 กรกฎาคม พ.ศ. 2454 — 10 สิงหาคม พ.ศ. 2456) 

พงศาวลี
# วิกฤตการณ์เบอร์ลิน ค.ศ. 1961
วิกฤตการณ์เบอร์ลิน  เกิดขึ้นในช่วงระหว่างวันที่ 4 มิถุนายน - 9 พฤศจิกายน ค.ศ. 1961 และเป็นเหตุการณ์ที่เกิดขึ้นครั้งใหญ่ทางการเมือง-การทหารในยุโรปในช่วงสงครามเย็นเกี่ยวกับสถานะการยึดครองเมืองหลวงของเยอรมันคือกรุงเบอร์ลินและเยอรมนีในช่วงหลังสงครามโลกครั้งที่สอง วิกฤตการณ์เบอร์ลินได้เริ่มต้นขึ้นเมื่อสหภาพโซเวียตได้เปิดฉากในการยื่นคำขาดให้ถอนกองกำลังทั้งหมดออกไปจากกรุงเบอร์ลิน รวมทั้งกองทัพฝั่งตะวันตกในเบอร์ลินตะวันตก วิกฤตการณ์ครั้งนี้ได้ก่อให้เกิดการแบ่งแยกเมืองโดยพฤตินัยพร้อมกับเยอรมนีตะวันออกได้ก่อสร้างกำแพงเบอร์ลิน

การประชุมสภาคองเกรสของพรรคคอมมิวนิสต์แห่งสหภาพโซเวียตครั้งที่ 22 — เป็นครั้งสุดท้ายที่จะได้เข้าร่วมโดยพรรคคอมมิวนิสต์จีน-ได้ถูกจัดขึ้นในกรุงมอสโกในช่วงวิกฤตการณ์
# แอแดร์ มีลีเตา
แอแดร์ กาบรีแยล มีลีเตา (, ; เกิดวันที่ 18 มกราคม ค.ศ. 1998) เป็นนักฟุตบอลอาชีพชาวบราซิล ปัจจุบันเล่นให้กับเรอัลมาดริดในตำแหน่งกองหลังตัวกลางเป็นหลัก แต่สามารถเล่นในตำแหน่งแบ็กขวาและกองกลางตัวรับได้ด้วย มีลีเตาจะย้ายมาเล่นให้กับเรอัลมาดริดตั้งแต่วันที่ 1 กรกฎาคม ค.ศ. 2019 หลังจากสโมสรทั้งสองบรรลุข้อตกลงล่วงหน้าด้วยค่าตัวราว 50 ล้านยูโร
# เดฟ มาร์แชล (นักกีฬาเบสบอล)
เดวิด เลวิส มาร์แชล (14 มกราคม ค.ศ. 1943 – 6 มิถุนายน ค.ศ. 2019) เป็นนักกีฬาเบสบอลชาวอเมริกัน เคยเล่นให้กับเมเจอร์ลีกเบสบอล ซึ่งเคยอยู่กับทีม ซานฟรานซิสโก ไกแอนด์ (1967-1969) , นิวยอร์กเม็ดส์ (1970-1972) และ ซานดรีโก พาเรดส์ (1973)

มาร์แชลเสียชีวิตเมื่อวันที่ 6 มิถุนายน ค.ศ. 2019
 อ้างอิง
# โรดรีกู กอยส์
โรดรีกู ซิลวา จี กอยส์ (เกิดวันที่ 9 มกราคม ค.ศ. 2001) เป็นนักฟุตบอลชาวบราซิล ปัจจุบันเล่นให้กับเรอัลมาดริด ในตำแหน่งกองหน้า

ชีวิตส่วนตัว
โรดรีกูกับ Pamella Cristina Costa ช่างเสริมสวยชาวบราซิล ต้อนรับลูกชายฝาแฝดในเดือนกุมภาพันธ์ ค.ศ. 2022

Eric พ่อของเขา เป็นอดีตนักฟุตบอลที่เล่นในกองหลังขวาในฟุตบอลบราซิลหลายชั้น โดยสถิติสูงสุดอยู่ในช่วงแซรียี เบ

โรดรีกูนับถือศาสนาคริสต์
# พรหมพิริยะ ทองพุทธรักษ์
พรหมพิริยะ ทองพุทธรักษ์ (เกิด 18 กุมภาพันธ์ พ.ศ.2536) ชื่อเล่น ปาแปง เป็นนักแสดงชายชาวไทย ปัจจุบันเขาเป็นนักแสดงในสังกัดจีเอ็มเอ็มทีวีเปิดประวัติ “ปาแปง” หรือ “ก่อเกียรติ” ใน “สารวัตรแม่ลูกอ่อน”ดาราเดลี่ ฉบับเมื่อวันที่ 27 ธันวาคม 2560

 ประวัติ 
เขาเริ่มเข้าสู่วงการบันเทิงไทยเริ่มเข้าเวทีจากการประกวดดัชชี่บอยแอนด์เกิร์ลเมื่อในปี 2556 เขาได้ร่วมถ่ายแบบและโฆษณาต่าง
ๆ  ภายหลังเมื่อในปี 2557 เขาได้ลงนามสัญญาเป็นนักแสดงในสังกัดสถานีช่อง 7 เอชดีและในเมื่อในปี 2558 เขามีผลงานละครเรื่อง ครอบครัวตึ๋งหนืดตืดขั้นเทพ, พญาโศก, ทอง 10, หักลิ้นช้าง และ เกิดเป็นกา เป็นต้น ปัจจุบันเขารับงานละครเรื่อยมาและเป็นที่รู้จักในฐานะนักแสดงชาวไทยสร้างขวัญกำลังใจเพื่อนร่วมชาติ บอย-กอล์ฟ-บีบี-ตุ๊กกี้ ทำความดีถวาย ร.9ไทยรัฐ ฉบับเมื่อวันที่ 17 ตุลาคม 2559

เมื่อในปี 2560 เขามีผลงานละครเรื่อง สารวัตรแม่ลูกอ่อน เป็นที่รู้จักกันในบทบาท ร.ต.อ.ก่อเกียรติ หรือ ผู้กองก่อเกียรติ โดยมีผู้ติดตามให้การตอบรับเป็นอย่างอีกคั่งทำให้ละครเรื่องนี้ประสบความสำเร็จไปอย่างราบรื่นด้วยปาแปง” ปลื้ม “สารวัตรแม่ลูกอ่อน” ปังข้ามปีmgronline.com ฉบับเมื่อวันที่ 3 มกราคม 2561

เมื่อในปี 2562 เขามีผลงานละครเรื่อง สวยซ่อนคม เป็นที่รู้จักกันในบทบาท ประพนธ์ โดยมีผู้ติดตามให้การตอบรับเป็นอย่างดี ขณะที่ละครเรื่องนี้กำลังออกอากาศ“ปาแปง”ตี๋คลื่นลูกใหม่ ตื่นเต้นละคร“ดาราวิดีโอ”ครั้งแรกบ้านเมือง ฉบับเมื่อวันที่ 8 กุมภาพันธ์ 2560

 ผลงาน 
 ละครโทรทัศน์ 
 พ.ศ.  เรื่อง  บทบาท  ออกอากาศ 2558   ครอบครัวตึ๋งหนืดตืดขั้นเทพ   มดแดง ช่อง 7  หวานใจนายจิตระเบิด  โจอี้  พญาโศก   จักริน  2559   ทอง 10   กะยอ  2560  หักลิ้นช้าง   นำพล  เกิดเป็นกา  ทม  เหนี่ยวหัวใจสุดไกปืน  เตโช  สารวัตรแม่ลูกอ่อน  ก่อเกียรติ 2561   คุณหนูเรือนเล็ก  ทนายเหิม (ภาคอดีต) พ่อตาปืนโต ตอน หลานข้าใครอย่าแตะ  ปลัดเรืองฤทธิ์ 2562  สวยซ่อนคม  ประพนธ์ สุภาพบุรุษจอมโจร  มธุรสโลกันตร์  ก้อง 2563  พ่อหม้ายเลขท้ายสองตัว  ตระการ 2565  พิษรักรอยอดีต  ร้อยตำรวจเอก อินทุพันธุ์ อาสุรนัย (ผู้กองอิน)	ช่องวัน 31 2566  พนมนาคา  ฌอห์น

 ซีรีส์ 
 พ.ศ.  เรื่อง  บทบาท  2563  Wake Up ชะนี Very Complicated   ชิน 2564  นาบี ฉันจะไม่รักเธอ Nabi,My Stepdarling  พระพาย ปลาบนฟ้า Fish Upon the Sky  วัน Baker Boys รักของผม ขนมของคุณ  ตูมตาม Not Me เขา…ไม่ใช่ผม  กุมภา 2565  คืนนับดาว Astrophile  สายหมอก ด้วยรักและหักหลัง P.S.I Hate You  ภูรีนัท เวชาพงษ์ (ภู)  2566 Moonlight Chicken พระจันทร์มันไก่  บีม Home School นักเรียนต้องขัง   มาสเตอร์เเชมป์the jungle เกมรัก นักล่า บาร์ลับที Only Friends เพื่อนต้องห้าม  แดน  Dangerous Romance หัวใจในสายลม  สายฟ้า Wednesday Club คนกลางแล้วไง  กานต์Cherry Magic 30 ยังซิงแฟนเก่าของปาย 2567  หนังสือรุ่นพลอย Ploy's Yearbook  แสนดีMy Love Mix Up เขียนรักด้วยยางลบครูอรรณพ Kidnap ลับ-จ้าง-ลัก เสือ2568เปิดเทอมใหม่ หัวใจหัดรัก Boys in Loveครูแทน
# โซ่มอง
โซ่มอง (เกิดวันที่ 20 ธันวาคม พ.ศ. 2495) เคยดำรงตำแหน่งรัฐมนตรีประจำสำนักประธานาธิบดีตั้งแต่วันที่ 30 มีนาคม พ.ศ. 2554 จนถึงวันที่ 30 มีนาคม พ.ศ. 2559 ร่วมกับรัฐมนตรีคนอื่นอีก 5 คน โซ่มองได้เกษียณจากกองทัพบกพม่าใน พ.ศ. 2554 โดยได้ยศสูงสุดคือพลตรี และเคยเป็นอัยการทหารสูงสุด

โซ่มองจบการศึกษาจากสถาบันการป้องกันประเทศพม่า
# ซ่านไนง์
ซ่านไนง์ (เกิดเมื่อวันที่ 5 มีนาคม พ.ศ. 2534) เป็นนักกรีฑาวิ่งทางไกลชาวพม่า เคยเข้าร่วมการแข่งขันโอลิมปิกฤดูร้อน 2016 กีฬากรีฑา ประเภทชาย 5,000 เมตร ด้วยเวลา 15:51.05 แต่ไม่ได้เข้ารอบ
# เอมอรี เอ็ม. โทมัส
เอมอรี เอ็ม. โทมัส (เกิดเมื่อวันที่ 3 พฤศจิกายน ค.ศ. 1939 ที่ริชมอนด์ รัฐเวอร์จิเนีย) เป็นนักวิชาการด้านประวัติศาสตร์ แห่งมหาวิทยาลัยจอร์เจีย โทมัสได้ทำวิจัยเรื่องราวเกี่ยวกับสงครามกลางเมืองอเมริกา  เขาได้รับตำแหน่งผู้ช่วยศาสตราจารย์ที่มหาวิทยาลัยไรซ์ ในปี ค.ศ. 1966

 ผลงานทางวิชาการ 

 The Confederacy as a Revolutionary Experience (1970)
 Confederate State of Richmond: A Biography of the Capital (1971)
 The American War and Peace, 1860-1877 (1973)
 The Confederate Nation, 1861-1865 (1979)
 Bold Dragoon: The Life of J.E.B. Stuart (1986)
 Travels to Hallowed Ground: A Historian's Journey to the American Civil War (1987)
 Robert E. Lee: A Biography (1995)
 Robert E. Lee: An Album (2000)
# ชิห์ ชิ-หยาง
ชิห์ ชิ-หยาง (ภาษาจีน: 施啟揚; พินอิน: Shī Qǐyáng [ʂí tɕʰì.jǎŋ]; 5 พฤษภาคม ค.ศ. 1935 – 5 พฤษภาคม ค.ศ. 2019) เป็นนักการเมืองประเทศไต้หวัน เคยเป็นสมาชิกก๊กมินตั๋งในอดีต ชิห์ ชิ-หยาง เป็นชาวใต้หวัน อาศัยที่ประเทศใต้หวัน เคยเป็นรองนายกรัฐมนตรีแห่งสาธารณรัฐไต้หวันตั้งแต่วันที่ 22 กรกฎาคม ค.ศ. 1988 จนถึงวันที่ 27 กุมภาพันธ์ ค.ศ. 1993 เป็นรัฐมนตรีว่าการกระทรวงยุติธรรม ตั้งแต่วันที่ 28 พฤษภาคม ค.ศ. 1984 จนถึงวันที่ 20 กรกฎาคม ค.ศ. 1988 เป็นประธานสภาตุลาการ ตั้งแต่วันที่ 18 สิงหาคม ค.ศ. 1994 จนถึงวันที่ 25 มกราคม ค.ศ. 1999

ชิห์ เสียชีวิตที่บ้านในจังหวัดซานเซีย, ซินเป่ย์, ด้วยอาการอวัยวะล้มเหลว เมื่อวันที่ 5 พฤษภาคม ค.ศ. 2019

 ครอบครัว 
ชิห์ สมรสกับ จีนเน่ ลี